Patru parcuri în comuna Giroc
Au fost semnate contractele pentru demararea investițiilor și lucrărilor de reamenajare la un număr de patru parcuri multifuncționale de pe raza comunei Giroc, anunță viceprimarul comunei Giroc, Dan Vîrtosu.
Este vorba despre Parcul Bega (suprafață de 2.644 mp) – valoarea investiției fiind de 1.100.000 lei, Parcul Rozelor (suprafață de 1321 mp) – valoarea investiției este de 782.000 lei, Parcul Neptun (suprafață de 1.840 mp) – valoarea investiției fiind 556.000 lei și Parcul Central Chișoda (modernizare) – valoare investiției este de 580.000 lei.
"Se lucrează, deja, la proiectele tehnice și obținerea de avize.
CITEȘTE ȘI: Un grup de medici dintr-un spital din Timișoara își acuză șeful că și-a ajutat tatăl, coleg cu ei, să fie plătit timp de doi ani fără să lucreze
Primele două zone de agrement, care vor intra în implementare, în paralel și în perioada imediat următoare, sunt Chișoda și Rozelor, ulterior, Neptun si Bega", spune Vîrtosu.